Gallery – Axios Watches
Gunmetal Meteorite First Light
The First Light Meteorite variant has dials cut from the Muonionalusta meteorite that fell in Northern Scandinavia, treated to a gunmetal dark grey hue.
Gunmetal Meteorite Ocean Gulf Vitol gaan van Optimum se steenkool uitvoer | Netwerk24
Blitsbokke begin met sege in Kiwi-land
Die Blitsbokke het hul aanslag by die Hamilton-sewestoernooi Saterdag in Nieu-Seeland op ’n hoogtepunt begin deur Japan in hul eerste groepwedstryd te klop.
Vuilbek Stokes dalk in die sop
Engeland se vuurvreter Ben Stokes gaan waarskynlik gestraf word nadat hy Vrydag ’n ondersteuner by die Wanderers gevloek het.
Die skoen pas en Jacques trek hom aan, sê Rassie
Dié vraag was onafwendbaar: hoe kan iemand die Springbok-hoofafrigter word as hy hom nog nooit op enige ander vlak in die posisie bewys het nie?
Aspen beplan afleggings by fabrieke in Oos-Kaap
Een van die groot werkskeppers in die Oos-Kaap, die medisynevervaardiger Aspen, het met afleggings by sy fabrieke daar begin.
Duo wys hulle staal in Olimpiese ‘Waterworks’
As verhoogkuns ’n Olimpiese sport was, was die dramaturg en akteur Wessel Pretorius beslis een van Suid-Afrika se sterkste aanspraakmakers op ’n goue medalje.
KYK: 1ste foto’s van Wincklers se babadogtertjie
Vrydag, byna drie weke voor haar 40ste verjaarsdag, het Aletté-Johanni Winckler, vrou van die bekende sanger Heinz Wincler, geboorte geskenk aan hul vierde kind – en eerste dogtertjie.
Vitol gaan van Optimum se steenkool uitvoer
Deur Elvira Wood 10 April 2018 15:18
Steenkool word gemyn.
Bykans ’n jaar nadat die Britse maatskappy Vitol afgesien het van sy plan om uitvoerregte by die Richardsbaaise steenkooleindpunt (RBST) te kry, het hy nou wel daarin geslaag.
Vitol het, via Burgh Group Holdings (BGH) se Ezimiwayo Consulting, ’n ooreenkoms gesluit om 200 000 ton steenkool per maand van die Optimum- en die Koornfonteinmyn via Richardsbaai uit te voer, sê Louis Klopper, die sakeredder van agt van die maatskappye wat aan die omstrede Gupta-familie behoort.
Klopper het Dinsdagmiddag by BGH se kantore in Sandton, Johannesburg, gesê die myne en die Optimum- RBST-maatskappy, wat die belang in die RBST besit, is nie verkoop nie. Dit sal steeds deur die sakeredders in samewerking met BGH bestuur word.
Vitol het in 2016 probeer om Optimum-RBST van Oakbay Investments te verkry. Die plan was toe ook dat BGH die bedrywighede namens Vitol sou bestuur. Dié plan is eers in Junie verlede jaar laat vaar.
Net aandeelhouers in die RBST het ’n outomatiese reg om steenkool van hier af uit te voer.
Die ooreenkoms is glo voorheen deur ander aandeelhouers – wat Anglo American, South 32 en Glencore insluit – teengestaan.
Quinton van der Burgh, uitvoerende hoof van BGH, het bevestig dat die 200 000 ton steenkool per maand aan Vitol Coal verkoop sal word, wat dit dan sal uitvoer.
Klopper en Van der Burgh sê die vorige poging van Vitol om toegang tot RBST te verkry, het geen verband met die nuwe ooreenkoms nie.
Die Gupta-maatskappye is egter nie beïndruk met dié stap nie.
Hulle skryf in ’n prokureursbrief gedateer 6 April die Gupta-maatskappye is in sakeredding geplaas nét omdat hulle nie bankrekeninge gehad het nie nadat Bank of Baroda, die laaste bank wat bereid was om sake met hulle te doen, die land verlaat het.
Hulle maak sterk kapsie daarteen dat die sakereddingsproses gebruik is om dié bedrywighede in die hande van hul mededingers te plaas.
Klopper maak die brief af as ’n poging om te keer dat hulle voortgaan met die sakeredding.
Die sakeredders gaan juis Woensdag die hooggeregshof in Pretoria om ’n dringende interdik vra om toegang te kry tot die persele waaruit die maatskappye bedryf word, asook tot sekere dokumente.
Klopper hou ook vol dat dié myne nie in ’n toestand was om volhoubaar bedryf te word nie. Hy sê in ’n verklaring hope steenkool lê by die myne omdat sekere gelde wat uitvoer moontlik sou maak, nie betaal is nie.
Optimum se spoorlyn is gesluit aangesien hy die Spoorveiligheidsowerheid R700 000 skuld.
R43 miljoen word aan Transnet Spoorvrag geskuld.
R17 miljoen word aan die RBST geskuld.
Klopper sê die kontrak met Vitol, wat vir ’n jaar geldig is, gaan help om die myne in ’n so ’n toestand te kry dat hulle verkoop sal kan word.
Hy sê sodra die eerste 200 000 ton steenkool aan die hawe gelewer word, gaan geld begin invloei, wat bedrywighede weer aan die gang gaan kry. “Die myne is gewaarborg dat hulle oor die volgende jaar R200 miljoen per maand uit uitvoer gaan verdien.”
Die myne sal steeds hul kontraktuele verpligtinge teenoor Eskom nakom.
Bankdienste sal via rekeninge wat deur Ezimiwayo en die sakeredders bestuur word, gelewer word.
Klopper het nie gesê watter bank die dienste sal lewer nie.
Meer oor: Optimum | Vitol | Oakbay | Guptas | Louis Klopper | Steenkoolmyn
Gupta-bestuurders gee nie hul samewerking
Nuwe kragkrisis by Eskom
Glencore koop dalk Optimum terug
Optimum-redders steeds aan die stuur
Parktown: Koppe rol, maar beheerliggaam bly vir nou
Transnet is eenvoudig besteel, sê Zondo
Lesufi laat koppe rol ná Parktown-tragedie
DA hoop OB se ‘skandalige termyn’ is gou verby
Baie vrae in Davos oor Eskom, fiskale beleid – Tito
Bekende in motorkringe nié aan hartaanval dood